AB besing Donovan se lofDonovan Ferreira het reeds sy stempel op die SA20-toernooi afgedruk. Foto: Twitter via SA20-toernooi. Die Joburg Super Kings se Donovan Ferreira het gister die lopiekrane teen die Durban Super Giants oopgedraai. Die 24-jarige speler het 82 onoorwonne lopies vanaf 40 balle gemoker en hy het saam met Romario Shepherd (40 lopies) toegesien dat die Johannesburgers 190/6 in hul toegelate 20 boulbeurte kon aanteken. ŉ Indrukwekkende telling; veral as ŉ mens in ag neem dat hulle kniediep in die moeilikheid op 27/4 ná ses boulbeurte was. “Donovan Ferreira is nog ŉ ‘properse’ speler. Dit was ŉ ongelooflike beurt op ŉ stadige baanblad waar niemand vloeiende houe kon speel nie,” het AB de Villiers getwiet. Donovan Ferreira another proper player! The talent is here @SA20_League — AB de Villiers (@ABdeVilliers17) January 11, 2023 Ondanks Quinton de Kock (78) en Kyle Mayers (39) se flinke openingsvennootskap van 98 het die Durbaniete stoom verloor om uiteindelik die wedstryd met 16 lopies te hensop. Faf du Plessis verdien ook ŉ pluimpie vir sy kapteinskap. Die voormalige Protea-leier het vertroue in sy Johannesburgse draaiers gehad nadat sy snelboulers gesukkel het. Selfs ŉ deeltydse bouler soos Reeza Hendricks (0/14) het uitgeblink om die tuisspan op die agtervoet te plaas. Joburg Super Kings 190/6 in 20 boulbeurte: Donovan Ferreira 82*, Romario Shepherd 40 en Prenelan Subrayen 2/26. Durban Super Giants 174/5 in 20 boulbeurte: Quinton de Kock 78, Kyle Mayers 39 en Alzarri Joseph 2/30. ???????? seconds of DON Dominance ????#DSGvJSK #WhistleForJoburg pic.twitter.com/2pQxBbxinV — Joburg Super Kings (@JSKSA20) January 11, 2023